#import "/style.typ": *

#set par(first-line-indent: 1em)

#subheader[Psalóm 140]
#note[(... Pokračovanie)]

Položí Hóspodi chranénije ustóm mojím, \* i dvér ohraždénija o ustnách mojích. 

Ne ukloní sérdca mojehó v slovesá lukávstvija, \* nepščeváti viný o hrisích. 

So čelovíki ďílajuščimi bezzakónije, \* i ne sočtúsja s izbránnymi ích. 

Nakážet mjá právednik mílostiju, i obličít mjá, \* jeléj že hríšnaho da ne namástit hlavý mojejá. 

Jáko jéšče i molítva mojá v blahovolénijich ích, \* požérty býša pri kámeni sudijí ích. 

Uslýšatsja hlahóly mojá jáko vozmohóša: \* jáko tólšča zemlí prosídesja na zemlí, rastočíšasja kósti ích pri áďi. 

Jáko k tebí Hóspodi, Hóspodi óči mojí, \* na ťá upovách, ne otimí dušu mojú. 

Sochraní mjá ot síti, júže sostáviša mí, \* i ot soblázn ďílajuščich bezzakónije. 

Pádut vo mréžu svojú hríšnicy, \* jedín jésm áz dóndeže prejdú.

#subheader[Psalóm 141]

Hlásom mojím k Hóspodu vozzvách, \* hlasóm mojím ko Hóspodu pomolíchsja. 

Prolíju préd ním molénije mojé, \* pečáľ mojú préd ním vozviščú. 

Vnehdá isčezáti ot mené dúchu mojemú, \* i tý poznal jesí stezí mojá. 

Na putí sém po nemúže choždách, \* skrýša síť mňí. 

Smotrjách odesnúju i vozhľadách, \* i ne bí znájaj mené. 

Pohíbe bíhstvo ot mené, \* i ňísť vzyskajáj duší mojejá. 

Vozzvách k tebí Hóspodi rích: \* tý jesí upovánije mojé, čásť mojá jesí na zemlí žívych. 

Voňmí moléniju mojemú, \* jáko smiríchsja ziló. 

Izbávi mjá ot hoňáščich mjá, \* jáko ukripíšasja páče mené.